ทอนซิลอับเสบและเป็นหนองหนูเป็นบ่อยมากค่ะ บางปีก็เป็น2-3ครั้งบางปีก็เป็นครั้งเดียวแต่เป็นทุกปีค่ะ มันจะมีโรคร้ายอะไรไหมค่ะ จะต้องทำยังไงค่ะถึงจะหายสักที
สวัสดีค่ะ โดยปกติ ข้อบ่งชี้ในการผ่าตัดต่อมทอนซิลออก คือ1. ต่อมทอนซิลอักเสบบ่อย โดยมีอาการเจ็บคอใน 1 ปีบ่อยมากกว่า 6 ครั้งหรือเป็น 5 ครั้งต่อปี 2 ปีติดกัน หรือเป็น 3 ครั้งต่อปี 3 ปีติดกัน2. ต่อมทอนซิลโตมาก จนทำให้มีการอุดกั้นทางเดินหายใจโดยเฉพาะเวลานอน ซึ่งทำให้กรนเสียงดัง มีหยุดหายใจเป็นพักๆ เวลานอน ต่อมที่โตมากอาจทำให้กลืนลำบาก3. ต่อมทอนซิลโตข้างเดียว เนื่องจากอาจเป็นก้อนเนื้องอกหรือมะเร็ง4. มีภาวะแทรกซ้อนจนลุกลามไปถึงหูชั้นกลางหากเป็นทอนซิลอักเสบเป็นหนองบ่อยๆ แต่เป็นแค่ปีละ 2-3 ครั้ง บางปีก็เป็นแค่ 1 ครั้ง และไม่ได้มีภาวะแทรกซ้อนอื่นๆ เกิดขึ้น ก็ยังไม่ถือว่าเข้ากฏเกณฑ์ที่น่าจะต้องผ่าตัดต่อมทอนซิลออก และหากไม่ได้มีอาการเจ็บป่วยติดเชื้อที่อื่นๆ อีก ก็ไม่ได้ถือว่าผิดปกติอะไรค่ะการดูแลไม่ให้เกิดทอนซิลอักเสบบ่อยๆ ก็ต้องเสริมสร้างร่างกายให้แข็งแรง โดยการทานอาหารที่มีประโยชน์ ไม่ทานของหวานมากไป ไม่ดื่มแอลกอฮอล์ ไม่สูบบุหรี่หรืออยู่ใกล้ผุ้ที่สูบบุหรี่ นอนหลับพักผ่อนให้เพียงพอ ไม่นอนดึก ไม่เครียด และออกกำลังกายเป็นประจำ เป็นต้น